**Ministru kabineta rīkojuma projekta**

**“Par nekustamā īpašuma Kārklu ielā 7, Rīgā, daļas pirkšanu projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |    Ministru kabineta rīkojuma projekts sagatavots, lai no nekustamā īpašuma kopīpašniekiem atsavinātu tiem piederošas zemes vienības daļu publiskās lietošanas dzelzceļa transporta infrastruktūras objektu izbūvei un attīstībai.  Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Īstenojot Eiropas standarta platuma 1435 mm dzelzceļa līnijas izbūves Rail Baltica koridorā caur Igauniju, Latviju un Lietuvu būvniecības projektu (turpmāk – Rail Baltica projekts), nepieciešams atsavināt no nekustamā īpašuma īpašniekiem nekustamā īpašuma (nekustamā īpašuma kadastra Nr.0100 099 0038) daļu – zemes vienību 0,1522 ha platībā (zemes vienības kadastra apzīmējums 0100 099 0808), zemes vienību 0,6442 ha platībā (zemes vienības kadastra apzīmējums 0100 099 0809) un zemes vienību 0,0047 ha platībā (zemes vienības kadastra apzīmējums 0100 099 0810) – Kārklu ielā 7, Rīgā (turpmāk – nekustamā īpašuma atsavināmā daļa). Rīkojuma projektā atsavināmās nekustamā īpašuma daļas apraksts ir sniegts pēc informācijas par nekustamā īpašuma kadastrālo uzmērīšanu un par to veiktajām izmaiņām zemesgrāmatas ierakstos.   Nekustamā īpašuma Kārklu ielā 7, Rīgā, kadastrālā uzmērīšana ir veikta pēc Satiksmes ministrijas lēmuma par taisnīgas atlīdzības apstiprināšanu pieņemšanas (2020. gada 29. maija lēmums Nr. 03-14/2017). Pirms kadastrālās uzmērīšanas nekustamā īpašuma Kārklu ielā 7, Rīgā, sastāvs bija: zemes vienība (zemes vienības kadastra apzīmējums 0100 099 0038) 1,0995 ha platībā. Satiksmes ministrija ir apstiprinājusi taisnīgas atlīdzības apmēru par nekustamā īpašuma Kārklu ielā 7, Rīgā (kadastra Nr.0100 099 0038) sastāvā esošās zemes vienības (kadastra apzīmējums 0100 099 0038) daļas ar platību 0.8011 ha (pēc kadastrālās uzmērīšanas zemes platība var tikt precizēta) atsavināšanu, nosakot to EUR 122 000, kurā ietverta tirgus vērtība EUR 106 200 jeb EUR 13,26 par vienu kvadrātmetru un zaudējumi par īpašniekiem īpašumā atlikušās nekustamā īpašuma daļas vērtības samazinājumu EUR 15 800 jeb EUR 5,29 par vienu kvadrātmetru.  Atbilstoši pierādījumiem par nekustamā īpašuma Kārklu ielā 7, Rīgā, kadastrālo uzmērīšanu un atsevišķu zemes vienību izveidošanu atlīdzības apmērs ir precizējams, nosakot to EUR 122011 pēc šāda aprēķina:a) atsavināmā nekustamā īpašuma daļu veidojošos kvadrātmetrus reizinot ar viena kvadrātmetra cenu (8011\*13,26 = EUR 106225,86);b) atlikušo nekustamā īpašuma daļu veidojošos kvadrātmetrus reizinot ar vienu kvadrātmetra cenu (2984\*5,29 = EUR 15785,36);c) summējot iegūtās vērtības (106225,86+15785,36=EUR 122011,22);d) noapaļojot iegūto atlīdzību un iegūstot EUR 122011. Ministru kabineta rīkojuma projektam ir izņēmuma gadījuma raksturs. Saskaņā ar Likuma 9.panta pirmo daļu Ministru kabinetam lēmums ierosināt sabiedrības vajadzību nodrošināšanai nepieciešamā nekustamā īpašuma atsavināšanu par noteikto atlīdzību ir jāpieņem četru mēnešu laikā pēc tam, kad pieņemts lēmums par atlīdzības apmēru. Lēmums par atlīdzības apmēru pieņemts 2020.gada 29.maijā. Ministru kabinetam papildus Institūcijas lēmumam ir jāprecizē atsavināmā nekustamā īpašuma sastāvs un par to noteiktais atlīdzības apmērs atbilstoši jaunatklātiem faktiskiem apstākļiem par nekustamā īpašuma kadastrālo uzmērīšanu.  Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālā interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” Rail Baltica projektam noteikts nacionālo interešu objekta statuss. Nekustamā īpašuma atsavināmā daļa tiek atsavināta publiskās lietošanas dzelzceļa transporta infrastruktūras projekta attīstībai un atsavināšana ir vienīgais veids šī mērķa sasniegšanai.Nekustamais īpašums Kārklu ielā 7, Rīgā, ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr. 100000430226 šādā sastāvā: * zemes vienība (kadastra apzīmējums 0100 099 0807) 0.2984 ha platībā (Kadastra informācijas sistēmā norādīta adrese Kārklu iela 7B) (atlikušā daļa);
* zemes vienība (kadastra apzīmējums 0100 099 0808) 0.1522 ha platībā (Kadastra informācijas sistēmā norādīta adrese Kārklu iela 7A, Rīga) (atsavināmā daļa);
* zemes vienība (kadastra apzīmējums 0100 099 0809) 0.6442 ha platībā (atsavināmā daļa);
* zemes vienība (kadastra apzīmējums 0100 099 0810) 0.0047 ha platībā (atsavināmā daļa).

Nekustamā īpašuma īpašumtiesības nostiprinātas divām fiziskām personām ¾ un ¼ domājamo daļu apmērā.Rīgas pilsētas zemesgrāmatas nodalījuma Nr.100000430226 IV. daļas 1., 2. iedaļā, pamatojoties uz 2009. gada 10. februāra uztura līgumu, nostiprinātas ķīlas tiesības uztura vērtībā. Atbilstoši Pilsonības un migrācijas lietu pārvaldes sniegtajai informācijai uztura ņēmējs ir miris. Saskaņā ar Civillikuma 2103. pantu uztura līgums beidzas ar uztura ņēmēja nāvi.Līdz ar to ķīlas tiesība uztura vērtībā zemesgrāmatā tiks dzēsta vienlaicīgi ar īpašuma tiesību nostiprināšanu uz valsts vārda Satiksmes ministrijas personā.Nekustamā īpašuma atsavināmās daļas 0,8011 ha platībā izveidošanas kārtība.Rail Baltica projekta īstenošanai ir nepieciešama zemes vienības ar kadastra apzīmējumu 0100 099 0038 daļa 0,7964 ha platībā. Ar šīs platības atdalīšanu no nekustamā īpašuma izveidotos divi zemesgabali – 0,0047 ha un 0,2984 ha platībā. Atbilstoši Rīgas pilsētas domes Pilsētas attīstības departamenta 2019. gada 10. janvāra atzinumam Nr. DA-19-149-nd un Rīgas pilsētas būvvaldes 2019. gada 18. februāra atzinumam Nr. BV-19-2580-nd zemes vienības daļa ar platību 0,0047 ha neatbilst Rīgas teritorijas izmantošanas un apbūves noteikumos noteiktajām apbūves prasībām. Ņemot vērā minēto un īpašnieku lūgumu, pamatojoties uz Likuma 6.pantu, ir ierosināta abu minēto zemes vienību atsavināšana.  Nekustamā īpašuma atsavināmās daļas atdalīšanai tika izstrādāts zemes ierīcības projekts, kas apstiprināts 2019.gada 1.oktobrī (lēmums Nr.BV-19-14253-nd), un saskaņā ar kuru kadastrālā uzmērīšanas veikta 2020.gada 2.februārī.  Saskaņā ar VZD Kadastra informācijas sistēmā 2020.gada 12.jūnijā veikto datu ierakstiem šobrīd atsavināmā nekustamā īpašuma daļu veido trīs zemes vienības:- zemes vienība 0,1522 ha platībā (zemes vienības kadastra apzīmējums 0100 099 0808);- zemes vienība 0,6442 ha platībā (zemes vienības kadastra apzīmējums 0100 099 0809);- zemes vienība 0,0047 ha platībā (zemes vienības kadastra apzīmējums 0100 099 0810). Zemes vienību apgrūtinājumi:1) zemes vienībai ar kadastra apzīmējumu 0100 099 0808:- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,1522 ha platībā;2) zemes vienībai ar kadastra apzīmējumu 0100 099 0809:- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,6442 ha platībā;- ekspluatācijas aizsargjoslas teritorija gar ielu vai ceļu – sarkanā līnija – 0,0733 ha platībā;3) zemes vienībai ar kadastra apzīmējumu 0100 099 0810:- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,0047 ha platībā;- ekspluatācijas aizsargjoslas teritorija gar ielu vai ceļu – sarkanā līnija – 0,0047 ha platībā. Uz nekustamā īpašuma atsavināmās daļas atrodas vairākas mazdārziņa tipa būves, kas nav reģistrētas Nekustamā īpašuma valsts kadastra informācijas sistēmā un zemesgrāmatā. Rīgas pilsētas būvvaldes 2019.gada 19.decembra atzinumā Nr.BV-19-19140-nd ir minēts, ka uz zemes vienības ar kadastra apzīmējumu 0100 099 0038 atrodošās būves ir būvētas Latvijas PSR laikā un netiek ilgstoši izmantotas, kā arī būvvaldes arhīva rīcībā nav ierosinātas ieceres minētajām būvēm un ka ievērojot apbūves vēsturisko kontekstu un respektējot tiesiskās stabilitātes principu, secināms, ka esošas izbūves un to paliekas nav pakļautas pārvērtēšanai publisko tiesību ietvaros saskaņā ar šobrīd spēkā esošo būvniecības regulējumu par patvaļīgās būvniecības seku novēršanu. Līdz ar to šīs būves nav atzīstamas par patvaļīgas būvniecības objektiem, bet gan par būvēm ar nenoskaidrotu piederību. Minētais fakts nerada ierobežojumus vai šķēršļus zemes īpašuma atsavināšanas darbībām. Lai sakārtotu būvju piederības jautājumu un iegūtu būvju nojaukšanas tiesības, pēc nekustamā īpašuma atsavināmās daļas atsavināšanas jaunais zemes īpašnieks būs tiesīgs vērsties tiesā ar pieteikumu par būvju īpašuma tiesību atzīšanu zemes īpašniekam. Saskaņā ar likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturto daļu ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši [Civillikuma](https://likumi.lv/ta/id/225418-civillikums) [968.pantam](https://likumi.lv/ta/id/225418-civillikums#p968). Citas personas īpašuma tiesības uz šādām ēkām (būvēm) var iegūt, ja tiesa apmierinājusi šo personu prasību atzīt īpašuma tiesības uz attiecīgajiem objektiem.Atsavināšanas procesā nekustamā īpašuma īpašnieki nav pieteikuši zaudējumus. Saskaņā ar SIA “Grant Thornton Baltic” 2020.gada 8.jūlija vērtējuma aktualizāciju nekustamā īpašuma atsavināmās daļas tirgus vērtība aprēķināta, ņemot vērā uz tās esošos kokus un krūmus un to ietekmi uz nekustamā īpašuma atsavināmās daļas vērtību.Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.apakšpunktu, Satiksmes ministrija ar 2020. gada 29. maija lēmumu Nr. 03-14/2017 apstiprināja taisnīgas atlīdzības apmēru par nekustamā īpašuma Kārklu ielā 7, Rīgā (kadastra Nr.0100 099 0038) sastāvā esošās zemes vienības (kadastra apzīmējums 0100 099 0038) daļas ar platību 0.8011 ha (pēc kadastrālās uzmērīšanas zemes platība var tikt precizēta) atsavināšanu, nosakot to EUR 122 000, kurā ietverta tirgus vērtība EUR 106 200 jeb EUR 13,26 par vienu kvadrātmetru un zaudējumi par īpašniekiem īpašumā atlikušās nekustamā īpašuma daļas vērtības samazinājumu EUR 15 800 jeb EUR 5,29 par vienu kvadrātmetru.Īpašnieki ir piekrituši Nekustamā īpašuma atsavināšanai atbilstoši noteiktajam atlīdzības apmēram. Saskaņā ar Likuma 27. panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.  Pēc atsavināšanas procesa pabeigšanas Satiksmes ministrija veiks nekustamā īpašuma atdalīšanu un īpašuma tiesību nostiprināšanu zemesgrāmatā.  Īpašuma tiesības zemesgrāmatā tiks nostiprinātas uz valsts vārda Satiksmes ministrijas personā. Saskaņā ar Dzelzceļa likuma pārejas noteikumu 53. punktu Satiksmes ministrija nekustamo īpašumu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai. Ņemot vērā iepriekš minēto, Satiksmes ministrija ir izstrādājusi rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus – fiziskas un juridiskas personas. Nekustamais īpašums ir nepieciešams Rail Baltica projekta īstenošanai un uz tā veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra. Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 00 | 0 | 00 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

satiksmes ministrs T.Linkaits

Vīza:

valsts sekretāre I.Stepanova